स्वादिष्ठ गराड़ू: गराड़ू शायद इंदौर में ही खाया जाता है. यह एक प्रकार का जमींकंद है और पश्चिमी मालवा में उगता है. पत्थर की तरह दिखने वाला मोटा सा जमींकंद बड़ा ही फायदेमंद होता है. इसे काटते ही इस में से लुआब टपकने लगता है. यह लुआब गाढ़ा और चिकना होता है जो जोड़ों के दर्द में काफी लाभदायक होता है. इसे तेल में देर तक तला जाता है और फिर मसाला बुरक कर खाया जाता है. सर्राफा बाजार में रात को गराड़ू का स्वाद लिया जा सकता है.